Here is a page extracted from Wikipedia that may contain CSS, HTML, and a lot of unformatted text.

Title: ابو السعود الابيارى
Content: ابو السعود الابياري هوه سينارست ومؤلف اغانى وكاتب صحفى مصرى واتولد سنه 1910 بحى باب الشعريه بالقاهرة.

كتب للسينما افلام كتيره كوميديه زى معظم افلام اسماعيل يس ومحمد فوزى وفريد الأطرش و، وأتقن تصوير الشخصيات المصريه الاصيله وكتب الحوار لفيلم (لو كنت غني) لبشاره واكيم سنه 1942

افلامه الكوميديه المشهوره 

  – الزوجه السابعه –  – تعالى سلم – نشاله هانم –  – صغيره على الحب – جناب السفير – هارب من الجواز – شباب مجنون جدا – طاقيه الاخفاء – سكر هانم – المليونير – حواء والقرد – البحث عن فضيحه

عمل ثنائى فنى مع اسماعيل يس 

غير سلسله (اسماعيل يس فى..) اللى أبدعها للفنان اللى اكتشفه وكون معه ثنائى فنى اسماعيل يس، فألف اغلب افلامه، وأسس معاه فرقه اسماعيل يس المسرحيه واللى الف فيها 65 مسرحية. وبرغم أن ابو السعود الابيارى مؤلف كوميدى الا أنه الف للفنانه فاتن حمامه عده افلام تعتبر من أروع افلام السينما المصريه زى : (اليتيمتين – ست البيت - ظلمونى الناس - أخلاق للبيع) وكان هوه من اكتشف الفنانه لبلبه .

اغانيه 

الف اكتر من 300 اغنيه ومنها : (يا نجف بنور لعبد العزيز محمود –ولا يا ولا (يابتاع التفاح) لعبد الغنى السيد – البوسطجيه اشتكوا لرجاء عبده – واحد اثنين شاديه – استعراض العقلاء لاسماعيل يس – عاوز أروَّح لسعاد مكاوى – سلم علَّى لليلى مراد - لقيته وهويته شاديه – يا عواذل فلفلوا لفريد الأطرش – انا قلبى دليلى لليلى مراد – الحب ليه ايام لمحمد فوزى وشاديه – العدس الليله ليله عيده لنعيمه عاكف - يا رايحين للنبى الغالى لليلى مراد - معانا ريال فيروز - قالوا البياض أحلى ولا السمار أحلى لسعاد مكاوى - ياحسن يا خولى الجنينه شاديه - فستان الزفاف والطرحه شاديه - احنا التلاته سكر نباته للثلاثى شاديه واسماعيل يس وشكوكو).

شغله بالصحافه 

اشتغل ابو السعود الابيارى بالصحافه فى الخمسينات فكان بيكتب بمجله "الكواكب" اسبوعى ومجله "اهل الفن" .

توفى الكاتب ابو السعود الابيارى فى 17 مارس 1969.

اعماله

افلام

مسرحيات 

 حبيبى كوكو
 عريس تحت التمرين
 الست عايزه كدة
 صاحبه الجلالة
 من كل بيت حكاية
 خميس الحداشر
 جوزى بيختشي
 سهره فى الكراكون
 عفريت خطيبي
 ركن المرأة
 الكوره مع بلبل
 أنا عايزه مليونير
 مراتى من بورسعيد
 روحى فيك
 كل الرجاله كدة
 فلوس وحب وزواج
 حرامى لأول مرة
 جوزى كداب
 عماره بندق
 مراتى قمر صناعي
 كنت فين امبارح
 يا الدفع يا الحبس
 ضميرى واخد أجازة
 ليله دخلتي
 عازب الى الأبد
 الحب لما يفرقع
 عقول الستات
 يا قاتل يا مقتول
 المجانين فى نعيم
 عمتى فتافيت السكر
 منافق للايجار
 سنه تانيه جواز
 حماتى فى التلفزيون
 الحبيب المضروب
 كناس فى جاردن سيتي
 3 فرخات وديك
 علشان خاطر الستات
 اتجوزت حرامي
 هل تحبين شلبي
 زوج سعيد جداً
 بوهيجى الغرام
 سيدتى العبيطة
 حكايه جوازة
 سفير هاكاباكا
 أنا وأخويا وأخويا
 بنت ملك السجق

ابو السعود الابيارى فى الدراما التليفزيونيه 

اتعملت شخصيته فى بطوله المسلسل التليفزيونى المصرى (اسماعيل يس.. ابو ضحكه جنان) واللى بيحكى قصه حياه الفنان الكوميدى المصرى اسماعيل يس، وادى ابو السعود الابيارى الفنان صلاح عبدالله.

شوف 
لستة الكتاب المصريين

وصلات برانيه 

 .
 صفحه المؤلف فى قاعده بيانات الافلام العربية
 مطبوعات مهرجان القاهره السينمائى الدولى - الكوميديا فى السينما المصريه 2 - ابو السعود الابيارى - لـ:محمود قاسم

مواليد 1910
وفيات 1969
صحفيين مصريين
شعرا مصريين
كتاب سيناريو مصريين
مسرحيين مصريين
كوميديانيين مصريين
قاهريين
ناس من باب الشعريه